CELEX: 62016TN0919
Language: da
Date: 2016-12-28 00:00:00
Title: Sag T-919/16: Sag anlagt den 28. december 2016 — Collins mod Parlamentet

6.3.2017   
            
            
               DA
            
            
               Den Europæiske Unions Tidende
            
            
               C 70/23
            
         Sag anlagt den 28. december 2016 — Collins mod Parlamentet
   (Sag T-919/16)
   (2017/C 070/32)
   Processprog: engelsk
   
      Parter
   
   
      Sagsøger: Jane Maria Collins (Hotham, Det Forenende Kongerige) (ved advokat I. Anderson)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Annullation af Europa-Parlamentets afgørelse af 25. oktober 2016 om ikke at beskytte Jane Maria Collins immunitet og privilegier.
            
         
               —
            
            
               Der træffes afgørelse om sagsøgerens påstand om, at Parlamentet skal beskytte hendes immunitet og privilegier i henhold til artikel 8 i protokollen vedrørende Den Europæiske Unions privilegier og immuniteter.
            
         
               —
            
            
               Sagsøgeren tilkendes erstatning for den ikke-økonomiske skade, hun har lidt som følge af afgørelsen.
            
         
               —
            
            
               Europa-Parlamentet tilpligtes at betale de af sagsøgeren afholdte omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende om tilsidesættelse af artikel 6 i den europæiske menneskerettighedskonvention som følge af, at Europa-Parlamentets Udvalg om Retlige Anliggender og Europa-Parlamentet undlod at tage de af sagsøgeren fremlagte beviser i betragtning.
            
         
               2.
            
            
               Andet anbringende om tilsidesættelse af artikel 6 i den europæiske menneskerettighedskonvention, idet Europa-Parlamentets Udvalg om Retlige Anliggender og Europa-Parlamentet undlod at give en tilstrækkelig begrundelse for afgørelsen om ikke at beskytte sagsøgerens immunitet i henhold til artikel 8 i protokollen vedrørende Den Europæiske Unions privilegier og immuniteter.
            
         
               3.
            
            
               Tredje anbringende om tilsidesættelse af artikel 6 og artikel 11 i den europæiske menneskerettighedskonvention, idet Europa-Parlamentets Udvalg om Retlige Anliggender og Europa-Parlamentet undlod at afholde en upartisk høring.
            
         
               4.
            
            
               Fjerde anbringende om, at Europa-Parlamentets Udvalg om Retlige Anliggender og Europa-Parlamentet har begået en alvorlig retlig fejl.